**Ultimul rege**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi a murit un rege

ultimul pe care îl mai aveam,

am rămas cu chipul în amintire

ca o podoabă sacră-n memoria aglomerată,

totul debarcă din prezent în istorie

şi nici nu ştiu tot adevărul.

Timpul în care am avut câte ceva,

unii spun că n-am avut nimic,

doar o fluturare aproape cât un secol

şi aceia surghiunită-n ţinuturi străine.

Moartea n-a vrut să ptrimească nimic în loc

are şi ea pretenţii

ca dealtfel noi toţi când e vorba de pedeapsă,

nu iartă pe nimeni,

dacă ar ierta piatră s-ar face

şi ar fi spălată de ape,

aşa rămâne cu acelaşi păcat ca şi noi,

să mergem la judecată.